1. Pielikums

iepirkuma

 **“Pašapkalpošanās mazgātavas pakalpojumi”**,

iepirkuma identifikācijas Nr. FM VID 2024/113

uzaicinājumam

**Līgums Nr. FM VID 2024/113**

**“****Pašapkalpošanās mazgātavas pakalpojumi”**

|  |  |
| --- | --- |
| Rīgā  | Dokumenta datums ir tā elektroniskās parakstīšanas datums  |

**Valsts ieņēmumu dienests**, tā ģenerāldirektor\_\_, \_\_\_\_\_\_\_\_ personā, kura rīkojas saskaņā \_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_ tās valdes \_\_\_\_\_\_ \_\_\_\_\_ personā, kur\_ rīkojas uz statūtu pamata (turpmāk – Izpildītājs), no otras puses, abi kopā turpmāk saukti Puses, atsevišķi – Puse, pamatojoties uz iepirkuma “Pašapkalpošanās mazgātavas pakalpojumi”, identifikācijas Nr. FM VID 2024/113, rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**

Pasūtītājs uzdod, bet Izpildītājs apņemas nodrošināt vieglo pasažieru un vieglo plašlietojuma transportlīdzekļu (turpmāk – Transportlīdzeklis) pašapkalpošanās mazgāšanas pakalpojumus Latvijas Republikas teritorijā, t.i., nodrošināt Pasūtītāju ar normatīvajos aktos noteiktajām vides aizsardzības prasībām atbilstošām Transportlīdzekļu virsbūves mazgāšanas un tīrīšanas vietām, iekārtām, aprīkojumu un mazgāšanas līdzekļiem (turpmāk – Pakalpojums) saskaņā ar Līguma un tā pielikumu prasībām.

1. **LĪGUMA SUMMA UN NORĒĶINU KĀRTĪBA**
	1. Līguma kopējā summa ir **4000,00** **EUR** (četri tūkstoši *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi. Pasūtītājam, vienojoties ar pretendentu, ir tiesības palielināt līguma kopējo summu līdz 9 999,00 EUR (deviņi tūkstoši deviņi simti deviņdesmit deviņi euro un 00 centi) bez PVN.
	2. Līguma kopējā summā ietvertas visas izmaksas, kas saistītas ar Līguma 1. punktā noteikto Pakalpojumu sniegšanu.
	3. Līguma 2. pielikumā noteiktajās cenās ir ietvertas visas izmaksas, kas saistītas ar Pakalpojuma nodrošināšanu, tajā skaitā mazgāšanas un tīrīšanas līdzekļu izmaksas, administratīvās izmaksas, individuālu lietotāja identifikācijas automazgātavas karšu vai čipu (turpmāk – Pakalpojuma karte) izgatavošanu, izsniegšanu un apkalpošanu saistītām izmaksām, nodokļiem (izņemot PVN) un nodevām, izmaksām, kuras saistītas ar nepieciešamo atļauju saņemšanu no trešajām personām, darbaspēka izmaksām un visām citām izmaksām, kas nepieciešamas Līguma savlaicīgai un kvalitatīvai izpildei.
	4. Kopējā ikmēneša maksājuma summa veidojas no attiecīgajā mēnesī faktiski Pasūtītājam sniegto Pakalpojumu apjoma katrai Pakalpojuma kartei.
	5. Līdz katra mēneša 5. (piektajam) datumam Izpildītājs iesniedz Pasūtītājam rēķinu par iepriekšējā kalendāra mēnesī faktiski sniegto Pakalpojumu apjomu un rēķina pārskatu, kur norādīts katrai Pakalpojuma kartei Pakalpojuma kartes numurs, Pakalpojumu sniegšanas vieta, laiks, Pakalpojuma cena un kopējā summa mēnesī sniegtajiem Pakalpojumiem. Izpildītājs nosūta rēķinus un rēķina pārskatus uz Pasūtītāja elektronisko pasta adresi: FP.lietvediba@vid.gov.lv un Ineta.Denisko@vid.gov.lv, e-rēķinus Izpildītājs nosūta uz e-adresi EINVOICE\_VID@ 90000069281. Ja Izpildītājs iesniedz elektronisko rēķinu tam jāatbilst normatīvajos aktos noteiktajam formātam.
	6. Līguma 8.8.1. apakšpunktā noteiktā Pasūtītāja pilnvarotā persona (turpmāk – Pasūtītāja pilnvarotā persona) 5 (piecu) darba dienu laikā izskata saskaņā ar Līguma 2.5. apakšpunktu iesniegtos dokumentus un, ja Izpildītāja iesniegtie dokumenti ir atbilstoši, akceptē Izpildītāja iesniegtos dokumentus.
	7. Ja Pasūtītāja pilnvarotā persona neakceptē Izpildītāja iesniegtos dokumentus, tā rakstveidā, norādot iemeslus, par to informē Līguma 8.8.2. apakšpunktā noteikto Izpildītāja pilnvaroto personu (turpmāk – Izpildītāja pilnvarotā persona). Izpildītāja pilnvarotā persona izskata Pasūtītāja iebildumus 2 (divu) darba dienu laikā pēc iebildumu saņemšanas un, ja Pasūtītāja pilnvarotās personas iebildumi ir pamatoti, veic korekcijas Līguma 2.5. apakšpunktā minētajos dokumentos.
	8. Pasūtītājs par saņemtajiem Pakalpojumiem veic samaksu ar pārskaitījumu uz Izpildītāja norādīto bankas norēķinu kontu 30 (trīsdesmit) dienu laikā no Līguma 2.5. apakšpunktā norādītā rēķina un rēķina pārskata akceptēšanas.
	9. Par samaksas brīdi uzskatāms naudas pārskaitīšanas datums no Pasūtītāja norēķinu konta.
	10. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 3.16.\_apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
	11. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstiski savstarpēji par to vienojoties, Līguma 3.pielikumā norādītās cenas var tikt pārskatītas, nepieciešamības gadījumā palielinot Līguma kopējo summu, ievērojot šādus nosacījumus (jāizpildās visiem nosacījumiem):
		1. ne ātrāk kā 1 (vienu) gadu no Līguma spēkā stāšanās dienas;
		2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);
		3. ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;
		4. ja Centrālās statistikas pārvaldes publicētās patēriņa cenu izmaiņu palielinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;
		5. par starpību starp patēriņa cenu izmaiņām un 5 % slieksni.
	12. Pasūtītājam nav pienākuma izlietot visu Līguma 2.1. apakšpunktā noteikto Līguma kopējo summu, iegādājoties Pakalpojumus saskaņā ar Līguma noteikumiem.
2. **PUŠU SAISTĪBAS**
	1. Pasūtītāja pilnvarotā persona pasūta nepieciešamās Pakalpojuma kartes ar iespēju identificēt Pakalpojuma sniegšanas vietu, laiku, Pakalpojuma cenu un kopējo summu mēnesī sniegtajiem Pakalpojumiem, nosūtot pieteikumu Izpildītāja pilnvarotajai personai uz e-pasta adresi: ­­­­­\_\_\_ *Tiks papildināts atbilstoši Izpildītāja piedāvājumam.* Izpildītājs nodrošina individuālas lietotāja identifikācijas kartes vai čipa (turpmāk - Karte) izgatavošanu pēc Pasūtītāja pieprasījuma, ne mazāk kā 50 (piecdesmit) vienības.
	2. Pasūtītāja pilnvarotā persona nekavējoties informē Izpildītāju par nepieciešamību anulēt vai bloķēt Pakalpojuma karti tās nozaudēšanas, nozagšanas vai citādi trešās personas valdījumā nonākšanas gadījumā vai citu iemeslu dēļ, nosūtot pieteikumu Izpildītāja pilnvarotajai personai uz e-pasta adresi \_\_\_\_\_\_\_ un vienlaikus piezvanot uz tālruņa numuru \_\_\_\_\_\_\_\_\_\_\_\_ *Tiks papildināts atbilstoši Izpildītāja piedāvājumam.*
	3. Izpildītājs nekavējoties, bet ne vēlāk kā 60 (sešdesmit) minūšu laikā pēc Pasūtītāja pilnvarotās personas Līguma 3.2. apakšpunktā minētā pieteikuma nosūtīšanas anulē vai bloķē attiecīgo Pakalpojuma karti.
	4. Pasūtītāja pilnvarotā persona informē Izpildītāju par nepilnībām, kas radušās Pakalpojuma sniegšanas gaitā (piemēram, Pakalpojums netiek sniegts pilnā apmērā, sniegts nekvalitatīvi vai tiek izmantoti mazgāšanas līdzekļi, kas neatbilst Līguma 3.10. apakšpunkta nosacījumiem), nosūtot pieteikumu Izpildītāja pilnvarotajai personai uz e-pasta adresi *Tiks papildināts atbilstoši Izpildītāja piedāvājumam.*
	5. Izpildītājs, iepriekš vienojoties ar Pasūtītāja pilnvaroto personu par precīzu saņemšanas laiku, izsniedz Talejas ielā 1, Rīgā Pasūtītājam Pakalpojuma kartes 10 (desmit) darba dienu laikā pēc Pasūtītāja pilnvarotās personas pieteikuma nosūtīšanas dienas (prognozējamais Izpildītāja izgatavoto, aktivizēto Pakalpojuma karšu skaits, uzsākot Līguma izpildi, būs ne mazāks par 50 (piecdesmit) Pakalpojuma karšu vienībām) vai bez maksas apmaina nekvalitatīvas, neatgriezeniski bojātas, nozagtas, nozaudētas, bloķētas vai anulētas Pakalpojumu kartes, tās izsniedzot Pasūtītājam Talejas ielā 1, Rīgā 5 (piecu) darba dienu laikā pēc Pasūtītāja pilnvarotās personas pieteikuma nosūtīšanas. Par Pakalpojuma karšu nodošanu – pieņemšanu Pušu pilnvarotās personas paraksta nodošanas – pieņemšanas aktu, kuru sagatavo Izpildītājs.
	6. Izpildītājs nodrošina, ka Pakalpojuma karti var izmantot tikai Pakalpojuma iegādei, veicot pēcapmaksu par saņemto Pakalpojumu, un nodrošina, ka 3 (trīs) darba dienu laikā pēc Pasūtītāja pilnvarotās personas pieprasījuma veikšanas katrai Pakalpojuma kartei tiek noteikts limits, kādu pieprasījusi Pasūtītāja pilnvarotā persona.
	7. Izpildītājam ir pienākums pēc Līguma darbības izbeigšanās nekavējoties anulēt vai bloķēt Pakalpojuma kartes.
	8. Izpildītājs Pakalpojumu sniedz visās savās automazgātavās, kurās šādu Pakalpojumu var nodrošināt. Izpildītājs nodrošina, ka Rīgas valstspilsētā ir vismaz 3 (trīs) automazgātavas un automazgātavas visos reģionos, kurus Izpildītājs ir norādījis uz Līguma noslēgšanas brīdi. Sākotnējais automazgātavu saraksts norādīts Līguma 3. pielikumā “Pakalpojumu sniegšanas adreses un darba laiki”, kā arī tajā norādītajos darba laikos, kuriem jābūt vismaz no plkst. 9.00 līdz plkst. 17.00 valsts noteiktajās oficiālajās darba dienās.
	9. Pakalpojuma ietvaros veicamie darbi norādīti Līguma 1. pielikumā “Pakalpojuma tehniskā specifikācija un veicamie darbi”, un Izpildītājs nodrošina, ka Pakalpojuma kartei var izvēlēties Pasūtītāja izvēlēto Pakalpojuma ietvaros veicamo darbu atbilstoši Līguma 1. pielikumā norādītajam. Izpildītājs nodrošina, ka automazgātavas Pakalpojuma Kartei var izvēlēties Pasūtītāja izvēlēto mazgāšanas veidu šādā apjomā – skalošana ar augstspiediena strūklu, augstspiediena mazgāšana ar ķīmiskajiem palīglīdzekļiem, putu, kas paredzētas netīrumu šķīdināšanai uzklāšana.
	10. Izpildītājs, sniedzot Pakalpojumu, nodrošina, ka transportlīdzekļu virsbūves mazgāšanai, tīrīšanai atbilstošas vietas, iekārtas un aprīkojums atbilst normatīvajos aktos noteiktajām vides aizsardzības prasībām, pakalpojuma izpildē izmantojamās ķīmiskās vielas (*piemēram, šampūns, vasks, specializētie tīrīšanas līdzekļi*) to pareizas izmantošanas gadījumā atbilst normatīvajos aktos noteiktajām prasībām un nav kaitīgas cilvēka veselībai, dabai, transportlīdzekļiem.
	11. Izpildītājs Pakalpojumu sniedz pilnā apjomā un kvalitatīvi atbilstoši Līguma 1. pielikumā noteiktajiem veicamajiem darbiem, Līguma 2. pielikumā norādītajām cenām un Līguma 3. pielikumā norādītajām adresēm un darba laikiem.
	12. Izpildītājs par sniegtajiem Pakalpojumiem sagatavo rēķina pārskatu.
	13. Ja Pasūtītājs ir ievērojis Pakalpojuma sniegšanas nosacījumus, no Pakalpojuma uzsākšanas brīža līdz Pakalpojuma pilnīgai izpildei Izpildītājs atbild par zaudējumiem, kas radušies Transportlīdzekļa bojājuma gadījumā.
	14. Izpildītājs garantē, ka tam ir uz Līguma noslēgšanas brīdi un visā Līguma darbības laikā būs spēkā esoši Valsts vides dienesta “C” kategorijas piesārņojošas darbības apliecinājumi tām automazgātavām (automazgātavu adresēm), kurās Izpildītājs sniedz Līgumā noteiktos Pakalpojumus, kas izsniegti saskaņā ar Ministru kabineta 2004. gada 22. aprīļa noteikumiem Nr. 380 “Vides prasības mehānisko transportlīdzekļu remontdarbnīcu izveidei un darbībai” un saskaņā ar Ministru kabineta 2010. gada 30. novembra noteikumiem Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
	15. Izpildītājam Līguma darbības laikā, nodrošinot nepārtrauktu Līguma 3.8. apakšpunkta prasību izpildi (automazgātavu skaita un teritoriālā izvietojuma ziņā), ir tiesības Līguma izpildei piesaistīt jaunas automazgātavas vai atteikties no kādas automazgātavas izmantošanas Līguma izpildē, nesamazinot minimālo skaitu Rīgā un reģionos, kas sākotnēji norādīti Līguma 3. pielikumā. Šādā gadījumā Izpildītāja pilnvarotā persona elektroniski informē Pasūtītāja pilnvaroto personu 5 (piecas) darba dienas pirms paredzamo izmaiņu veikšanas.
	16. Izpildītājs 2 (divu) darba dienu laikā rakstveidā informē Pasūtītāju, par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).
	17. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
3. **LĪGUMA SPĒKĀ ESĪBA**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Izpildītājs nodrošina Pakalpojuma sniegšanu, un Pasūtītājs izmanto Pakalpojumus līdz brīdim, kamēr iestājas vismaz viens no šādiem nosacījumiem (atkarībā no tā, kurš nosacījums iestājas pirmais):
		1. ir pagājuši 36 (trīsdesmit seši) mēneši no Līguma noslēgšanas dienas;
		2. ir izlietota Līguma 2.1. apakšpunktā noteiktā Līguma kopējā summa.
	3. Līgums ir spēkā līdz Pušu saistību pilnīgai izpildei.
	4. Pasūtītājam, rakstiski vienojoties ar pretendentu, ir tiesības pagarināt līguma darbības termiņu līdz 5 (pieciem) gadiem. Līguma grozījumi un papildinājumi pēc to parakstīšanas kļūst par līguma neatņemamām sastāvdaļām.
	5. Puses ir tiesīgas vienpusēji izbeigt Līguma darbību, brīdinot par to rakstveidā otru pusi vismaz 30 (trīsdesmit) dienas iepriekš.
	6. Pasūtītājs ir tiesīgs nekavējoties ar rakstveida paziņojumu izbeigt Līguma darbību, ja Izpildītāja rīcībā nav spēkā esoša Valsts vides dienesta “C” kategorijas piesārņojošas darbības apliecinājuma tai automazgātavai/ām (automazgātavas/u adresei/ēm), kurā/ās Izpildītājs sniedz Līgumā noteiktos Pakalpojumus, kas izsniegts saskaņā ar Ministru kabineta 2004. gada 22. aprīļa noteikumiem Nr. 380 “Vides prasības mehānisko transportlīdzekļu remontdarbnīcu izveidei un darbībai” un saskaņā ar Ministru kabineta 2010. gada 30. novembra noteikumiem Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
	7. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam, ja:
		1. atbilstoši Starptautisko un Latvijas Republikas nacionālo sankciju likumam Līguma 3.16. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.
		2. ja uz Izpildītāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
4. **PUŠU ATBILDĪBA**
	1. Par Izpildītāja Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – to ietvert nākamajā Pasūtītāja maksājamā summā (dzēst ieskaita veidā) vai nomaksāt to sekojošos termiņos, nepārsniedzot Līguma spēkā esamības termiņu:
		1. (vienā) mēnesī, ja līgumsoda apmērs nepārsniedz EUR 1000 (vienu tūkstoti *euro*);
		2. (trīs) mēnešos, ja līgumsoda apmērs ir no EUR 1001 (viena tūkstoša viena *euro*), bet nepārsniedz EUR 5000 (piecus tūkstošus *euro*);
	2. Izpildītājs, atbildot uz 5.1. apakšpunktā norādīto Pasūtītāja vēstuli, informē par savu izvēli - to ietvert nākamā Pasūtītāja maksājamā summā (dzēst ieskaita veidā) vai nomaksāt to Pasūtītāja norādītajā termiņā.
	3. Gadījumā, ja Izpildītājs neveic aprēķinātā līgumsoda samaksu 5.1. apakšpunktā norādītajos termiņos vai līgumsoda samaksa netiek veikta ieskaita veidā, VID ir tiesīgs aprēķināto līgumsoda summu ieturēt vienpersoniski ieskaita veidā.
	4. Ja Pasūtītājs savlaicīgi neveic samaksu par saņemto Pakalpojumu, Izpildītājs prasa un Pasūtītājs maksā līgumsodu 0,5 % (puse no viena procenta) apmērā no saņemtā Pakalpojuma cenas par katru nokavēto maksājumu dienu, bet kopsummā ne vairāk kā 10 % (desmit procentu) apmērā no saņemtā Pakalpojuma cenas.
	5. Ja Izpildītājs pēc Līguma noslēgšanas atsakās uzsākt Pakalpojuma sniegšanu, Pasūtītājs prasa un Izpildītājs maksā līgumsodu 200,00 EUR (divi simti *euro* un 00 centi) apmērā.
	6. Par pakalpojuma nekvalitatīvu sniegšanu (piemēram, Pakalpojums netiek sniegts pilnā apmērā, sniegts nekvalitatīvi vai tiek izmantoti mazgāšanas līdzekļi, kas neatbilst Līguma 3.11. apakšpunkta nosacījumiem) Pasūtītājs prasa un Izpildītājs maksālīgumsodu 30,00 EUR (trīsdesmit *euro* un 00 centi) par katru šādu gadījumu.
	7. Par Līguma 3.4. apakšpunktā noteikto termiņu kavējumu Pasūtītājs prasa un Izpildītājs maksā līgumsodu 5,00 EUR (pieci *euro* un 00 centi) apmērā par katru kavējuma dienu, bet ne vairāk kā 100,00 EUR (viens simts *euro* un 00 centi).
	8. Par Līguma 3.5. apakšpunktā noteiktā termiņa kavējumu Pasūtītājs prasa un Izpildītājs maksā līgumsodu 10,00 EUR (desmit *euro* un 00 centi) apmērā par katru kavējuma stundu, bet ne vairāk kā 200,00 EUR (divi simti *euro* un 00 centi).
	9. Ja Izpildītājs nenodrošina Pakalpojuma sniegšanu Līguma 3.8. apakšpunktā norādītajās automazgātavās norādītajos laikos ilgāk par 1 (vienu) darba dienu no Pasūtītāja pretenzijas nosūtīšanas dienas, Pasūtītājs prasa un Izpildītājs maksā līgumsodu 50,00 EUR (piecdesmit *euro* un 00 centi) par katru nokavēto darba dienu, bet ne vairāk kā 500,00 EUR (pieci simti *euro* un 00 centi).
	10. Ja Izpildītājs prettiesiski izpauž Līguma 6.1. apakšpunktā norādītās ziņas, Pasūtītājs prasa un Izpildītājs maksā līgumsodu 100,00 EUR (viens simts *euro* un 00 centi) apmērā par katru ziņu prettiesiskās izpaušanas gadījumu.
	11. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā stundā/dienā pēc Līgumā noteiktā saistības izpildes termiņa un ietver stundu/dienu, kurā saistība izpildīta. Līgumsodu aprēķina no attiecīgās summas bez PVN.
	12. Pusēm ir pienākums atlīdzināt otrai pusei nodarītos zaudējumus, ja tādi ir radušies Puses prettiesiskas darbības vai bezdarbības rezultātā un ir konstatēts un pierādīts zaudējumu esības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.
	13. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas.
5. **KONFIDENCIALITĀTE**
	1. Izpildītājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu un tā nedrīkst tikt izpausta vai padarīta publiski pieejama bez Pasūtītāja rakstveida piekrišanas.
	2. Līguma 6.1. apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
	3. Puses ar Līguma 6.1. apakšpunktā minētās informācijas prettiesisku izpaušanu Līguma ietvaros saprot: informācijas nodošana mutvārdos, rakstveidā, elektroniski vai jebkādā citā tehniskā veidā, tās kopēšana, pavairošana, kopēšana datu nesējos (disketēs, CD diskos, mini diskos, kā arī citos informācijas datu uzglabātājos), izplatīšana, pārdošana, dāvināšana, iznomāšana, izmainīšana, pārveidošana, labošana un nodošana trešajām personām vai citas līdzīgas darbības ar informāciju.
6. **NEPĀRVARAMA VARA**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
	2. Par nepārvaramu varu netiek uzskatīti automazgātavu darba laika kavējumi Izpildītāja darbinieku nepieejamības darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstveidā 10 (desmit) darba dienu laikā pēc šādu apstākļu iestāšanās un paziņojumam, ja nepieciešams, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 7.1. apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3. apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstveidā vienojoties.
7. **CITI NOTEIKUMI**
	1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušupienākums ir piemērot Līgumu atbilstoši spēkā esošajiem normatīvajiem aktiem.
	2. Visa Pušu savstarpējā sarakste šī Līguma priekšmeta sakarā, kā elektroniskā, tā izdrukas (papīra formā), ja nepieciešams, var kalpot par pierādījumiem. Pasūtītāja un Izpildītāja (to pilnvaroto personu, kas noteiktas Līguma 8.8. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm ir saistoša tikai tad, ja vēstule nosūtīta no Līgumā norādītajām e-pasta adresēm. Atbildot elektroniski uz otras Puses e-pasta vēstuli, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pasta sūtījumu (piegāde uz adresāta serveri) izdrukas (e-pasta sūtījuma laiks tiek fiksēts un saglabāts arī elektroniskā formā), kas kļūst par Līguma neatņemamu sastāvdaļu un, ja nepieciešams, katrai no Pusēm var kalpot kā pierādījums par attiecīgās vēstules nosūtīšanu, pamatojoties uz kuru var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
	3. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa, faksa numuri, elektroniskā pasta adreses, adreses, amati, struktūrvienību nosaukumi u.c. šāda veida informācija –, tā nekavējoties rakstveidā paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem (atbildīgajām personām, kontaktpersonām) un to rekvizītiem. Vēstules par šajā Līguma apakšpunktā minētās informācijas nomaiņu no Pasūtītāja puses ir tiesīgs sūtīt Valsts ieņēmumu dienesta patstāvīgās struktūrvienības vadītājs, vadītāja vietnieks vai persona, kura tos aizvieto.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos 1 (vienu) mēnesi iepriekš.
	5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, strīds tiek risināts tiesā Latvijas Republikas normatīvajos aktos noteiktajā kārtībā.
	6. Jebkuri Līguma papildinājumi vai grozījumi ir noformējami rakstveidā, stājas spēkā pēc to abpusējas parakstīšanas, izņemot Līguma 3.15. un 8.3. apakšpunktā minētajos gadījumos, un ir Līguma neatņemama sastāvdaļa. Puses var veikt šādus būtiskus Līguma grozījumus: grozīt Līguma 1. pielikumā noteiktos darbus, līguma summu un līguma darbības termiņu ja šādu grozījumu nepieciešamību pamato objektīvi apstākļi, Līgumā noteiktos termiņus, kas nav atkarīgi no Pušu gribas, vai kļūdu novēršanai.
	7. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstveida piekrišanas.
	8. Puses vienojas, ka ar Līguma izpildi saistītos jautājumus (nosūtīs Pakalpojumu karšu pasūtīšanas, maiņas un/vai bloķēšanas pieteikumus, iesniegs pretenzijas, veiks saraksti, u.tml.) risinās šādas Pušu pilnvarotās personas:
		1. no Pasūtītāja puses –\_\_\_\_\_\_\_\_\_\_\_
		2. no Izpildītāja puses – \_\_\_\_\_\_\_\_\_\_\_\_\_
	9. Pasūtītāja pilnvarotās personas nav tiesīgas veikt grozījumus Līgumā un tā pielikumos.
	10. Līgums ir sagatavots uz 7 (septiņām) lapām. Tā neatņemama sastāvdaļa ir 1. pielikums uz 1 (vienas) lapas, 2. pielikums uz 1 (vienas) lapas un 3. pielikums uz 2 (divām) lapām. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu.

**PUŠU REKVIZĪTI**

|  |  |
| --- | --- |
| Pasūtītājs:**Valsts ieņēmumu dienests**Talejas iela 1, Rīga, LV-1978Vienotais reģ. Nr. 90000069281PVN maksātāja Nr. LV90000069281Tālr.: 67122689E-pasts: vid@vid.gov.lv *Norēķinu rekvizīti:* Valsts kaseKods: TRELLV22Konta Nr.: LV26TREL2130056037000 | Izpildītājs:**\_\_\_\_** |
| Ģenerāldirektora vietnieceInformātikas pārvaldes direktore,Indra Kārkliņa | \_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

Līgumam Nr. FM VID **2024/113**

Dokumenta datums ir tā elektroniskās

 parakstīšanas datums

**Pakalpojuma tehniskā specifikācija**

**Valsts ieņēmumu dienests**, tā ģenerāldirektora vietnieces, \_\_\_ personā, kura rīkojas saskaņā ar \_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_** reģistrācijas Nr. \_\_\_\_\_\_\_\_ tās valdes \_\_\_\_\_\_ personā, kur\_ rīkojas uz statūtu pamata (turpmāk – Izpildītājs), no otras puses, abi kopā turpmāk saukti Puses, atsevišķi – Puse, pamatojoties uz iepirkuma “Pašapkalpošanās mazgātavas pakalpojumi”, identifikācijas Nr. FM VID 2024/113, rezultātiem, vienojas par šādu Pakalpojuma ietvaros Transportlīdzekļumazgāšanas pakalpojumu nodrošināšanu:

 *Tiks papildināts atbilstoši Izpildītāja piedāvājumam.*

**Pušu paraksti**

|  |  |
| --- | --- |
| Pasūtītājs:**Valsts ieņēmumu dienests** | Izpildītājs:**\_\_\_\_\_\_\_\_\_\_\_\_** |
| Ģenerāldirektora vietniece\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2. pielikums

Līgumam Nr. FM VID **2024/113**

Dokumenta datums ir tā elektroniskās

 parakstīšanas datums

**Pakalpojuma cenas**

**Valsts ieņēmumu dienests**, tā ģenerāldirektora vietnieces, Informātikas pārvaldes direktores Indras Kārkliņas personā, kura rīkojas saskaņā ar 2020.gada 10.decembra pilnvaru Nr.1083 “Par I.Kārkliņas pilnvarojumu” (turpmāk – Pasūtītājs), no vienas puses, un

**\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_ tās valdes \_\_\_\_\_\_\_\_\_\_ personā, kura rīkojas uz statūtu pamata (turpmāk – Izpildītājs), no otras puses, abi kopā turpmāk saukti Puses, atsevišķi – Puse, pamatojoties uz iepirkuma “Pašapkalpošanās mazgātavas pakalpojumi”, identifikācijas Nr. FM VID 2024/113, rezultātiem, vienojas par šādām Pakalpojuma cenām:

|  |  |  |  |
| --- | --- | --- | --- |
| **Nr.****p.k.** | **Transportlīdzekļu pašapkalpošanās staciju pakalpojuma veids** | **Pakalpojuma 1 (vienas) minūtes cena****(EUR bez PVN)\*** | **Pakalpojuma 1 (vienas) minūtes cena****(EUR ar PVN 21 %))** |
| 1.  | Skalošana ar augstspiediena strūklu  |  |  |
| 2. | Augstspiediena mazgāšana ar ķīmiskiem palīglīdzekļiem |  |  |
| 3. | Putu, kas paredzētas netīrumu šķīdināšanai, uzklāšana |  |  |

**Pušu paraksti:**

|  |  |
| --- | --- |
| Pasūtītājs:**Valsts ieņēmumu dienests** | Izpildītājs:**\_\_\_\_\_\_\_\_\_\_\_\_\_\_** |
| Ģenerāldirektora vietniece\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

3. pielikums

Līgumam Nr. FM VID 2024/113

 Rīgā Dokumenta datums ir tā elektroniskās

 parakstīšanas datums

**Pakalpojuma sniegšanas adreses un darba laiki**

**Valsts ieņēmumu dienests**, tā ģenerāldirektora vietnieces, \_\_\_\_\_personā, kura rīkojas saskaņā ar \_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_** reģistrācijas Nr. \_\_\_\_\_\_\_\_, tās valdes \_\_\_\_ \_\_\_\_\_ personā, kurš rīkojas uz statūtu pamata (turpmāk – Izpildītājs), no otras puses, abi kopā turpmāk saukti Puses, atsevišķi – Puse, pamatojoties uz iepirkuma “Pašapkalpošanās mazgātavas pakalpojumi”, identifikācijas Nr. FM VID 2024/113, rezultātiem, vienojas par šādām automazgātavu adresēm un darba laikiem:

|  |  |
| --- | --- |
| ***Automazgātavu Adreses:*** | **Darba laiki:** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

*Tiks papildināts atbilstoši Izpildītāja tehniskajam piedāvājumam*

**Pušu paraksti**

|  |  |
| --- | --- |
| Pasūtītājs:**Valsts ieņēmumu dienests** | Izpildītājs:**\_\_\_\_\_\_\_\_\_\_\_** |
| Ģenerāldirektora vietniece\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU